**Kúpna zmluva**

uzatvorená podľa § 588 a nasl. Občianskeho zákonníka medzi zmluvnými stranami:

**Predávajúci: Obec Hincovce,** 053 63 Hincovce č. 28

zastúpená štatutárnym zástupcom obce - starostom Ondrejom Faithom

**IČO**: 00329126

**DIČ**: 2021338825

Bankové spojenie: OTP Banka Slovensko, a.s.

**IBAN: SK21 5200 0000 0000 0895 5979**

(ďalej len„predávajúci“)

**a**

**Kupujúci: Marek Ledecký,** rod. Ledecký, narodený ............ , rodné číslo

**...................,** bytom Bugľovce č. 2, 053 04 Bugľovce, štátna príslušnosť

SK

(ďalej len„kupujúci“)

sa dohodli na uzatvorení tejto kúpnej zmluvy (ďalej len „zmluva“):

**Článok I**

**Úvodné ustanovenie**

Predávajúci je výlučným vlastníkom nehnuteľnosti v spoluvlastníckom pomere **1/1** nachádzajúcej sa v katastrálnom území **Hincovce, Obec Hincovce**, okres Spišská Nová Ves,

podľa vypracovaného Geometrického plánu a to pozemkov – parcely registra „C“

evidovaného na katastrálnej mape, parcelné číslo **1456/7 – trvalé trávnaté porasty** o výmere **186 m²,** ktorá je časťou pôvodnej parcely č. **1456** – trvalé trávnaté porasty o

**výmere 11 608 m²** zapísanej na liste vlastníctva **č. 549,** vedenom Okresným úradom, katastrálny odbor v Spišskej Novej Vsi.

(Nehnuteľnosť uvedená v Čl. I ďalej len „**predmet kúpy**“).

**Článok II**

**Predmet zmluvy**

1. Predávajúci touto zmluvou predáva kupujúcemu a kupujúci touto zmluvou kupuje od predávajúceho do svojho vlastníctva predmet kúpy uvedený v Čl. I tejto zmluvy.
2. Predávajúci sa zaväzuje, že predmet kúpy od predávajúceho prevezme a zaplatí mu zaň kúpnu cenu uvedenú Čl. III tejto zmluvy.

**Článok III**

**Kúpna cena**

1. Kúpna cena za predmet kúpy vo výške **3,32 Eur** (slovom: tri 32/100 Eur) za m² celkovo **617,52 Eur** (slovom: Šesťstosedemnásť eur 52/100 Eur) (ďalej len „kúpna cena“), bola

schválená Obecným zastupiteľstvom Obce Hincovce uznesením č. 50/2017 zo dňa 01. 12. 2017.

1. Kúpnu cenu zaplatí kupujúci predávajúcemu najneskôr do 30 kalendárnych dní odo dňa uzavretia tejto zmluvy, bezhotovostným prevodom na bankový účet predávajúceho uvedený v záhlaví Kúpnej zmluvy, a to pred podaním návrhu na vklad do katastra nehnuteľnosti.
2. Zmluvné strany sa dohodli, že v prípade, ak sa kupujúci dostane do omeškania so zaplatením kúpnej ceny, bude predávajúci oprávnený od tejto zmluvy odstúpiť.

**Článok IV**

**Vyhlásenia zmluvných strán**

1. Predávajúci vyhlasuje, že mu nie sú známe akékoľvek faktické alebo právne vady predmetu kúpy, na ktoré by mal kupujúceho pred predajom upozorniť.
2. Kupujúci vyhlasuje, že stav a vlastnosti predmetu kúpy sú mu známe, nakoľko si ho pred podpisom tejto Zmluvy osobne a podrobne obhliadol.
3. Predávajúci vyhlasuje, že na predmete kúpy neviaznu žiadne záložné práva, vecné bremená, nájomné práva a ani žiadne iné vecné alebo záväzkové práva (nároky) tretích osôb.
4. Predávajúci vyhlasuje, že ku dňu podpisu tejto zmluvy sú uhradené všetky splatné dane a poplatky súvisiace s vlastníctvom a užívaním predmetu kúpy.
5. V prípade, ak sa vyhlásenie predávajúceho uvedené v bode 3. tohto článku zmluvy ukáže ako nepravdivé, vznikne kupujúcemu právo na odstúpenie od zmluvy.

**Článok V**

**Náklady spojené s prevodom a návrh na vklad vlastníckeho práva do katastra nehnuteľností**

1. Poplatok za vklad vlastníckeho práva do katastra nehnuteľnosti znáša kupujúci.

2. Návrh na vklad vlastníckeho práva do katastra nehnuteľností podá kupujúci.

**Článok VI**

**Nadobudnutie vlastníckeho práva k Predmetu kúpy**

1. Návrh na vklad vlastníckeho práva k predmetu kúpy do katastra nehnuteľností v

prospech kupujúcich a na základe zmluvy podajú kupujúci katastrálnemu odboru

Okresného úradu v Spišskej Novej Vsi do 3 dní odo dňa zaplatenia kúpnej ceny.

2. Vlastnícke právo k predmetu kúpy nadobudne kupujúci až vkladom do katastra

nehnuteľnosti vedeného katastrálnym odborom Okresného úradu v Spišskej novej Vsi

a právne účinky vkladu do katastra nehnuteľností vznikajú na základe právoplatného

rozhodnutia katastrálneho odboru Okresného úradu v Spišskej Novej Vsi o jeho povolení.

**Článok VII**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
3. Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
4. Zmluva je vyhotovená v štyroch rovnopisoch, z ktorých po jednom obdržia obaja účastníci tejto zmluvy a dva rovnopisy sú určené pre katastrálne konanie.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V Hincovciach, dňa 05. 12. 2017

Predávajúci: Kupujúci:

....................................................... ...............................................

Ondrej FAITH , starosta obceLedecký Marek